สังคมข่าวหุ้น
ดัชนีหุ้นไทยปิดตลาด 1,767.17 จุด เพิ่มขึ้น 3.95 จุด มูลค่าซื้อขาย 46,002 ล้านบาท ตลาดหุ้นไทยที่ผ่านมาเผชิญแรงกดดันจากปัจจัยลบระยะสั้นทั้งภายในและนอกประเทศ เข้ามากดจนดัชนีลดลงกว่า 2.2% จากต้นปี แนวโน้มสัปดาห์นี้ดัชนีมีโอกาสเคลื่อนไหวในกรอบ 1,760-1,780 จุด เน้นน้ำหนักลงทุนหุ้นปันผล หุ้นที่ราคาซื้อขายต่ำกว่าอุตสาหกรรม ทำให้ราคาหุ้นมีโอกาสอัพไซด์สูง...
17 เม.ย. 2561

เล็กเซียวหงส์
*…ดัชนีหุ้นไทยปิดตลาด 1,767.17 จุด เพิ่มขึ้น 3.95 จุด มูลค่าซื้อขาย 46,002 ล้านบาท ตลาดหุ้นไทยที่ผ่านมาเผชิญแรงกดดันจากปัจจัยลบระยะสั้นทั้งภายในและนอกประเทศ เข้ามากดจนดัชนีลดลงกว่า 2.2% จากต้นปี แนวโน้มสัปดาห์นี้ดัชนีมีโอกาสเคลื่อนไหวในกรอบ 1,760-1,780 จุด เน้นน้ำหนักลงทุนหุ้นปันผล หุ้นที่ราคาซื้อขายต่ำกว่าอุตสาหกรรม ทำให้ราคาหุ้นมีโอกาสอัพไซด์สูง…
*…PTT ไม่พลิกผู้ถือหุ้นไฟเขียว แตกราคาพาร์จาก 10 บาท เหลือ  1 บาท “เทวินทร์ วงศ์วานิช” ซีอีโอปตท.การันตีชัดเจน “การแตกพาร์จะช่วยเพิ่มสภาพคล่อง นักลงทุนสามารถเข้าถึงหุ้น PTT มากขึ้น จากราคาหุ้นที่ลดลง การซื้อขายพาร์ใหม่จะเริ่มช่วงต้นเดือนพ.ค.นี้ ไม่ส่งผลกระทบในทางลบ (Dilution Effect) ต่อผู้ถือหุ้น” ว่าแต่ว่าราคาหุ้น PTT หลังแตกพาร์ราคาจะวิ่งถึง 100 บาท (หรือ 1,000 บาท จากพาร์เดิม 10 บาท) ได้เร็วมากน้อยแค่ไหน..น่าสนใจจริงๆ แต่ด้วยสถานการณ์ราคาน้ำมันดิบกำลังขาขึ้นแบบนี้ น่าจะเป็นตัวเร่งได้ดีทีเดียว…
*… TTCL อยู่ดีๆ พุ่งพรวดขึ้นมาเกือบ 20% ดูไม่สมเหตุสมผลเอาซะเลย..บ้างก็บอกว่ารีบาวด์ตามเทคนิค..แต่ต้องถือว่าเป็น Downtrend จึงเสี่ยงต่อการลงทุนอย่างยิ่ง…ส่วนปัจจัยพื้นฐานต้องดูความชัดเจนกรณี “โรงไฟฟ้าถ่านหินขนาด 1,280 เมกะวัตต์” ในรัฐ Kayin (กะเหรี่ยง) ที่มีกระแสข่าว รัฐบาลมีคำสั่งให้ยกเลิกโครงการนี้ไปแล้ว แต่น่าตั้งข้อสังเกตข่าวนี้เกิดขึ้นมานานแล้ว แต่ทว่า TTCL ดูเงียบไปซะหน่อย..“ข่าวจริงหรือข่าวหลอก” น่าจะรู้กันไปแล้ว..กลัวแต่ว่า เป็น “ข่าวจริงแต่ไม่อยากบอก” นี่ซิ..เสี่ยงจัง.!??… 
*…TISCO ประเดิมประกาศงบไตรมาส 1/2561 วันนี้ ประเมินกันว่ามีกำไรไตรมาส 1/2561 เติบโตโดดเด่นมาก ที่ 1,757 ล้านบาท เพิ่มขึ้น 18% เทียบกับช่วงเดียวกันปีก่อน เหตุไม่มีค่าใช้จ่ายพิเศษ (OPEX &amp; การตั้งสำรอง)  ค่าธรรมเนียมตลาดทุนเติบโตดีมากตามมูลค่าซื้อขายหลักทรัพย์ที่คึกคัก เอาเป็นว่าหากต้องการหุ้นธนาคารไว้ในพอร์ต TISCO เป็นหนึ่งในตัวเลือกได้เลย…
*…PTTGC น่าสะสมขานรับงบไตรมาส 1/2561 มีแนวโน้มเติบโตดี หลังราคาผลิตภัณฑ์ปรับตัวดีขึ้น ตามราคาน้ำมันดิบระดับ 60 ดอลลาร์สหรัฐต่อบาร์เรล ยิ่งไปกว่านั้นภาพรวมราคาน้ำมันดิบมีโอกาสปรับขึ้นระดับ 65 ดอลลาร์สหรัฐต่อบาร์เรล เอาเป็นว่า PTTGC น่าลงทุนมากสุดกลุ่มปิโตรเคมี…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟนๆ ยังอยู่เช่นเดิม..! และยังรับชมสดๆ www.facebook.com/ข่าวหุ้นธุรกิจ หรือ www.kaohoon.com และ FM 102 MHz….
*…พร้อมอัพเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น…